शीर्षक: न्यूयॉर्क पुलिस और रमज़ान की एक शाम\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
कोई दिन भर टैक्सी चला कर आ रहा था, किसी ने दिन भर रेस्तरां में ग्राहकों को खाना परोसा था. काले, भूरे, गोरे, पाकिस्तानी, बांग्लादेशी, अरब, अफ़्रीकी, अमरीकी—इनमें से ज़्यादातर वो चेहरे थे जो शहर की भीड़ में तो होते हैं लेकिन न्यूयॉर्क की चमक से कोसों दूर नज़र आते हैं.

उसी मस्जिद के बाहर खड़ी थीं पुलिस की गाड़ियां और काली वर्दी में वहां चहलकदमी कर रहे थे न्यूयॉर्क पुलिस के छह सात अफ़सर.

उन्हें देखकर अख़बारों की वो सारी सुर्खियां मेरे ज़ेहन में कौंधने लगीं कि किस तरह न्यूयॉर्क पुलिस मुसलमानों और मस्जिदों पर नज़र रखती है, किस तरह मुसलमान पुलिस पर यकीन नहीं करते, किस तरह उनमें से कईयों को पुलिस रोककर पूछताछ करती है--इसलिए नहीं क्योंकि उन्होंने कोई गुनाह किया है बल्कि इसलिए क्योंकि वो मुसलमान हैं.

ऐसे में पुलिस के मुसलमान अफ़सरों के लिए वहां काम करना कितना मुश्किल है, क्या पुलिस महकमा उनपर यकीन करता है, क्या उनकी अपनी कौम उनपर यकीन करती है?

समाप्त

मुश्किल

ऐसे ही कुछ सवालों के साथ मैं वहां पहुंचा था एक टीवी शूट के लिए और वहां मेरी मुलाक़ात हुई न्यूयॉर्क पुलिस के छत्तीस-वर्षीय पाकिस्तानी मूल के अमरीकी मुसलमान ऑफ़िसर अदील राना से.

वो वर्दी में नहीं थे लेकिन उनके खड़े होने के अंदाज़ से, बातचीत के लहज़े से साफ़ ज़ाहिर हो रहा था कि वो पुलिस या किसी सेक्योरिटी एजेंसी के साथ हैं.

वुज़ू करने के लिए जब उन्होंने अपना जैकेट उतारा तो तो कमर में बंधी हुई सर्विस पिस्टल भी साफ़ नज़र आ रही थी. नमाज़ पढ़ते वक्त, तरबूज़ और खजूर के साथ रोज़ा तोड़ते वक्त वो उन्हीं लोगों के बीच में खड़े थे जिनपर उनका महकमा उन्हें नज़र रखने को कहता है.

कितना मुश्किल होता है ये उनके लिए?

उनका कहना था कि मज़हब उन्हें जीने के उसूल सिखाता है और नौकरी किसी और नौकरी की तरह ही है—दोनों में कोई टकराव नहीं है.

न्यूयॉर्क पुलिस के बचाव में उनका कहना था कि वहां हज़ार से ज़्यादा मुसलमान ऑफ़िसर हैं, रमज़ान के वक्त उन्हें हर तरह की सहूलियत देने की कोशिश होती है कि वो काम के साथ-साथ अपनी मज़हबी ज़रूरतें भी पूरी कर सकें.

पिछले साल तो वो ख़ुद हज के लिए भी गए थे और उनके अफ़सरों ने तो यहां तक कहा था कि चाहें तो वो वहां अपनी वर्दी भी पहन सकते हैं जिससे दुनिया को पता चले कि अमरीका की हिफ़ाजत मुसलमान ऑफ़िसर भी करते हैं.

लेकिन उनका कहना है कि विदेश विभाग ने ये कहते...